**TIRGUS IZPĒTE**

**Fasādes, cokola atjaunošana un bruģakmens apmales izveide Kurmenes pagasta objektā “Baltā skola”**

 **Identifikācijas numurs VAP/2-1/2022/25**

2022. gada 15. augustā

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Vecumnieku apvienības pārvalde” |
| **Juridiskā adrese** | Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: parvalde@vecumnieki.lv, www.vecumnieki.lv |
| **Reģistrācijas numurs** | Reģ. Nr. 90009115957 |

**2. Iepirkuma priekšmets**

**Fasādes, cokola atjaunošana un bruģakmens apmales izveide Kurmenes pagasta** **objektā “Baltā skola”** saskaņā ar Tehnisko specifikāciju (1.pielikums).

1. **Identifikācijas numurs**: VAP/2-1/2022/25
2. **Kontaktpersona**

Inese Kampa, Bauskas novada pašvaldības iestādes “Vecumnieku apvienības pārvalde” jurista palīdze, tālr. 63920589, e-pasts: inese.kampa@vecumnieki.lv.

**5. Piedāvājumu iesniegšanas vieta, datums un laiks:**

Pretendents savu piedāvājumu iesniedz **līdz 2022. gada 23. augustam plkst. 12:00**, nosūtot elektroniski uz e-pasta adresi: inese.kampa@vecumnieki.lv

1. **Līguma nosacījumi**
	1. Līguma izpildes laiks: **2 (divu) mēnešu laikā** **no līguma noslēgšanas** **dienas**.
	2. Līguma izpildes vieta: “Baltā skola” Kurmenē, Kurmenes pagastā, Bauskas novadā.
	3. Apmaksa: Pasūtītājs veic līguma summas samaksu, pārskaitot naudu uz Izpildītāja norādīto bankas kontu 10 (desmit) darba dienu laikā pēc pieņemšanas - nodošanas akta parakstīšanas dienas un Izpildītāja izsniegtā rēķina saņemšanas, ieskaitot naudu Izpildītāja norādītajā bankas kontā. Iespējams avansa maksājums (ja Izpildītājam nepieciešams) līdz 10% apmērā no Līguma summas EUR bez PVN.
2. **Objekta apskate** ir vēlama, lai izvairītos no būtiskām kļūdām aprēķinos un tehniskajos risinājumos un lai pasākumi objektā tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai.

**Objektu var apskatīt, par laiku vienojoties individuāli** ar kontaktpersonu - Kurmenes pagasta nodaļas vadītāju Jāni Silu, tālr. 29188880.

1. **Prasības pretendentam**

8.1. Pretendents ir fiziskā vai juridiskā persona, kura līdz līguma slēgšanas dienai ir reģistrēta attiecīgās valsts normatīvajos aktos noteiktajā kārtībā.

8.2. Pretendents ir reģistrēts Latvijas Republikas Būvkomersantu reģistrā.

1. **Iesniedzamie dokumenti**
	1. **Pieteikums**, atbilstoši 2. pielikumam;
	2. **Tāmes Excel formātā**, atbilstoši Tehniskajai specifikācijai un tai pievienotajiem darbu apjomiem Excel formātā.
2. **Piedāvājuma izvēles kritērijs**

Piedāvājums ar zemāko cenu un kas pilnībā atbilst tirgus izpētes noteikumiem (gadījumā, ja tiks nolemts piešķirt līguma slēgšanas tiesības).

Bauskas novada pašvaldības iestādes

“Vecumnieku apvienības pārvalde” vadītāja D.Šileika

**1.pielikums**

**TEHNISKĀ SPECIFIKĀCIJA**

**Fasādes, cokola atjaunošana un bruģakmens apmales izveide Kurmenes pagasta objektā “Baltā skola”**

**Identifikācijas numurs VAP/2-1/2022/25**

1. Tehniskā piedāvājuma **darbu** **apjomi** - **MS Excel dokumenta formātā** ir tehniskās specifikācijas sastāvdaļa.
2. Atbilstoši tehniskajai specifikācijai jāsniedz piedāvājums. Tāmē jāiekļauj visi nepieciešamie darbi, tajā skaitā darba spēka izmaksas, cilvēkstundu patēriņš, montāžas, demontāžas darbi un tehnoloģiskās iekārtas, t.sk. tehniskajā specifikācijā nenorādītu un neparedzētu darbu izpilde, kas tehnoloģiski saistīta ar iepirkuma priekšmeta īstenošanu noteiktajā termiņā un vietā.
3. Tāmes jāsastāda atbilstoši Ministru kabineta 03.05.2017. noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība” 5. pielikumam, lokālās tāmes beigās pievienojot virsizdevumu daļu un peļņu. Tāmju rindu numerāciju un nosaukumus mainīt nedrīkst. Pretendents ir atbildīgs par pareizu formulu izmantošanu. Visās tāmēs norādīto cenu skaitļu noapaļošanu veic, atstājot divus ciparus aiz komata (piem., pielietojot Excel funkciju *ROUND,* tā, lai aprēķinos slēptā veidā netiktu iekļauts vairāk par 2 cipariem aiz komata).

4. Tehniskajās specifikācijās (tāmēs) norādītajām preču zīmēm (zīmoliem), standartiem ir informatīvs raksturs. Pretendentam ir tiesības piedāvāt ekvivalentas preces, ja tas nav pretrunā ar iecerētajiem tehniskajiem risinājumiem. Par ekvivalentām precēm tiek uzskatītas preces, kuru tehniskās, funkcionālās un kvalitātes īpašības ir vienādas vai labākas par tehniskajās specifikācijās norādīto konkrēta nosaukuma preču īpašībām.

5. Sagatavojot tāmi, pretendents pie norādītajiem konkrētajiem materiāliem/izstrādājumiem, nelieto vārdus “vai ekvivalents”/“vai analogs”, jo minētā piebilde nozīmē, ka pretendents, iespējams, nepiedāvā tieši norādīto materiālu/preci. Pretendents norāda konkrētus materiālus/izstrādājumus.

6. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti).

7. Ministru kabineta 25.02.2003. noteikumu Nr.92 „Darba aizsardzības prasības, veicot būvdarbus” noteikto prasību ievērošanu nodrošina Izpildītājs.

8. Būvuzņēmējs uz sava rēķina veic apdrošināšanu atbilstoši Ministru kabineta 19.08.2014. noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.

9. Pilnībā izpildīts darbs jānodod Pasūtītājam ar pieņemšanas-nodošanas aktu **ne vēlāk kā 2 (divu) mēnešu laikā no līguma noslēgšanas.**

10. Veikto darbu un materiālu kvalitātes garantijas perioda termiņš no darbu pieņemšanas - nodošanas akta parakstīšanas dienas ir vismaz 2 (divi) gadi.

**2.pielikums**

**PIETEIKUMS DALĪBAI TIRGUS IZPĒTĒ**

**Fasādes, cokola atjaunošana un bruģakmens apmales izveide Kurmenes pagasta objektā “Baltā skola”**

**identifikācijas numurs VAP/2-1/2022/25**

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Vispārējā interneta adrese (ja attiecināms):  |  |
|  |
| **Informācija par pretendenta kontaktpersonu** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Iepazinies ar tirgus izpētes **“Fasādes, cokola atjaunošana un bruģakmens apmales izveide Kurmenes pagasta** **objektā “Baltā skola””, identifikācijas numurs VAP/2-1/2022/25,** noteikumiem un Tehnisko specifikāciju, piedāvāju veikt minēto pakalpojumu par šādu līgumcenu:

|  |  |
| --- | --- |
| **Darbi saskaņā ar tāmi** | **Piedāvājuma cena, EUR bez PVN** |
| Fasādes, cokola atjaunošana un bruģakmens apmales izveide Kurmenes pagasta objektā “Baltā skola” |  |
| PVN 21% |  |
| Piedāvājuma cena kopā ar PVN, EUR |  |

Piedāvājuma cenā ir iekļautas visas iespējamās izmaksas, kas saistītas ar darbu izpildi, tai skaitā administrācijas un transporta izmaksas, kā arī iespējamie sadārdzinājumi un visi riski un visi Latvijas Republikas normatīvajos aktos noteiktie nodokļi (izņemot PVN) un tiem pielīdzināmie maksājumi.

Piedāvājumā norādītās vienību cenas paliek nemainīgas visā līguma izpildes laikā.

Finanšu piedāvājumā cenai ir jābūt norādītai *euro* (EUR), norādot un aprēķinot piedāvāto cenu ar precizitāti divas zīmes aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

Ar šo apliecinu savu dalību minētajā tirgus izpētē un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Pretendenta rīcībā ir visi tehniskie un personāla resursi tehniskajā specifikācijā minēto darbu izpildei, lai kvalitatīvi un savlaicīgi nodrošinātu pasūtītājam nepieciešamo darbu izpildi.

Apstiprinu, ka **veikto darbu un materiālu kvalitātes garantijas perioda termiņš no Darbu pieņemšanas - nodošanas akta parakstīšanas dienas ir \_\_ (\_\_\_\_\_\_\_) gadi.**

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |